b'\n_START_ARTICLE_\nJamal Lewis\n_START_PARAGRAPH_\nJamal Lewis (s. 25. tammikuuta 1998 Luton, Englanti) on pohjoisirlantilainen jalkapalloilija, pelipaikaltaan vasen laitapuolustaja. H\xc3\xa4n edustaa Englannin Valioliigassa pelaavaa Norwich City\xc3\xa4._NEWLINE_Lewis pelasi Norwich Cityn nuorisojoukkueissa ja nousi seuran edustusjoukkueeseen joulukuussa 2017. H\xc3\xa4n pelasi kaudella 2017\xe2\x80\x932018 Englannin mestaruussarjassa 22 ottelua. H\xc3\xa4n pelasi tammikuussa 2018 my\xc3\xb6s kaksi FA Cupin ottelua ja teki uusintaottelussa Chelseaa vastaan maalin. Seuraavalla kaudella h\xc3\xa4n kuului edustusjoukkueen kokoonpanoon koko kauden ajan ja pelasi mestaruussarjassa 42 ottelua. Ensimm\xc3\xa4isen valioliigaottelunsa h\xc3\xa4n pelasi Norwichin joukkueessa elokuussa 2019._NEWLINE_Lewis pelasi Pohjois-Irlannin juniorimaajoukkueissa yhteens\xc3\xa4 nelj\xc3\xa4 ottelua. Pohjois-Irlannin A-maajoukkueessa h\xc3\xa4n pelasi ensimm\xc3\xa4isen kerran maaliskuussa 2018. Hein\xc3\xa4kuun 2019 loppuun menness\xc3\xa4 h\xc3\xa4n on pelannut kymmenen A-maaottelua.'